شەفەق نیوز/  هونەرمەن گورانیچڕ دینە نووترین بەرهەم هونەریی خوەی وە شیوەی ڤیدیۆ کلیپ لە چەناڵ یوتیوب هەڵکەوت زاهیر بڵاوکرد.
بەرهەمەگە  فۆلکلۆرە و وە ناو "هەڵپەڕکە"س، ئالان سابیر کار دابەشکردن ئەرای کردیە، ئامادەکردن هەڵکەوت زاهیرە، بڕیار فەتاح کار دەرهێنان ئەرای ئەنجام دایە.
دینا، لە شار رانیە لە داڵگبویە و لە شار هەولێر دانشتگە، لە مانگ تەمووز ٢٠١٧ دەس وە کار هونەری کردیە و یەکیگە لەو خانمە گوورانیچڕەیلە ک هونەرمەن و ئاوازدانەر کوردستان ھەڵکەوت زاھیر، کار ھونەری ئەرای کەێد،
خاوەن ئەلبوومیگ و چەن ڤیدیۆ کلیپیگە،  پارەکە ئەو هونەرمەنە چیە ژیان هاوسەری و هاوسەرەگەی خەڵک خوەرئەڵات کوردستانە و  کار فۆتۆگرافی کەێد.
